সভায় প্রধানমন্ত্রী শেখ হাসিনার চাচা পরিচয়ে বক্তব্য রাখেন শেখ এ্যানী রহমানের স্বামী ও বঙ্গবন্ধু মেমোরিয়াল ট্রাষ্টের সদস্য সচিব শেখ হাফিজুর রহমান টোকন। তিনি তার বক্তব্যে বলেন, এ সরকারের ৯ বছরের শাসনামলে সারা দেশে উন্নয়নের জোয়ার বইছে। এ উপজেলার পার্শ্ববর্তী টুঙ্গিপাড়া ও চিতলমারীর কোথাও মাটির বা ভাঙ্গা রাস্তা নেই। সর্বত্র জীপ গাড়ি নিয়ে যাওয়া যায়। কিন্তু নাজিরপুরে পাকা রাস্তা নেই বললেই চলে। কোথাও কোন উন্নয়ন হয়নি। এ সময় তিনি জেলা আ’লীগের সভাপতি ও স্থানীয় এমপি একেএমএ আউয়ালকে ইঙ্গিত করে বলেন, এ সরকারের সময় তার সহায়তায় (এমপি) উন্নয়ন হয়েছে বিএনপি-জামায়াত ও জাতীয় পার্টি থেকে আসা হাইব্রীড নেতাদের। জন্ম থেকে যারা আ’লীগের সাথে জড়িত তাদেরকে দলীয় পদ না দিয়ে বিএনপি-জামায়াত ও জাতীয় পার্টি থেকে আসা লোকজনকে দলের বিভিন্ন গুরুত্ব পূর্ন স্থানে বসানো হয়েছে। এসময় তিনি আরো বলেন, প্রধানমন্ত্রীর নির্দেশে তিনি (শেখ এ্যানী) এখানে নৌকার প্রচারনায় এসেছেন।